બીજી મહત્વની વાત એ છે કે સમગ્ર વિશ્વમાં ઇસ્લામ ઉપર જે પ્રકારે હુમલાઓ થઈ રહ્યા છે અને દેશમાં જે રીતે કોમવાદ વકરી રહ્યો છે તેના કારણે આપણા વિદ્યાર્થી અને નવયુવાનોમાં ઉગ્રતા અને નિરાશા વધતી જઈ રહી છે અને આ બંને બાબતો ઇસ્લામી ચેતના વિરૂદ્ધ છે અને ઇસ્લામ તેને સ્વીકારતો નથી. એસ. આઈ. ઓ. પ્રયત્નો કરશે કે નિરાશા અને આક્રોશના વાતાવરણમાંથી તેમને બહાર કાઢીને રચનાત્મક કાર્યોમાં લગાવે, તેમની યોગ્યતાઓ તેમની યુવાની અને જીંદગીને ઇસ્લામના સંદેશ માટે કાર્યરત બનાવે.